ΓΡΑΠΤΗ ΕΡΩΤΗΣΗ E-2607/02

υποβολή: Graham Watson (ELDR) προς την Επιτροπή

(18 Σεπτεμβρίου 2002)

Θέμα: Βοήθεια της ΕΕ προς το Αφγανιστάν

Θα μπορούσε η Επιτροπή να επιβεβαιώσει εάν ηποσχεθείσα συνεισφορά της ΕΕ ύψους 22 εκατομμυρίων ευρώ για λόγους ανθρωπιστικής βοήθειας προς το Αφγανιστάν έχει ληφθεί στο σύνολό της·

Εάν όχι, τι μέρος της βοήθειας έχει ληφθεί μέχρι σήμερα·

Μπορεί η Επιτροπή να εξηγήσει το λόγο της όποιας καθυστέρησης και να ενημερώσει για το χρονοδιάγραμμα βάσει του οποίου προτίθεται να εκπληρώσει τηνπόσχεση·

Απάντηση του κ. Nielson εξ ονόματος της Επιτροπής

(8 Νοεμβρίου 2002)

Η Υπηρεσία Ανθρωπιστικής Βοήθειας (ECHO) έχει μέχρι σήμερα προβεί σε αναλήψειςποχρεώσεων ύψους 63,254 εκατ. ευρώ. Το αρχικώς προγραμματισμένο ποσό των 35 εκατ. ευρώ απεδείχθη ανεπαρκές. Ως εκ τούτου, η ECHO ζήτησε ενίσχυση της χρηματοδοτικής της ικανότητας από τα αποθέματα έκτακτων αναγκών της ΕΚ. Ένα δεύτερο αίτημαποβλήθηκε προσφάτως στην αρμόδια για τον προϋπολογισμό αρχή για αύξηση της συνολικής χορήγησης σε 70 εκατ. ευρώ.

Το γεγονός αυτό αποτελεί σαφή ένδειξη ότι η ECHO έχει κατά πολύπερβεί το ποσό των 35 εκατ. ευρώ που είχε αρχικά προγραμματισθεί για την περιοχή· και αυτό εν μέρει λόγω της ανάγκης να στηρίξει τη μαζική επιστροφή αφγανών προσφύγων στην πατρίδα τους μετά την πολύχρονη παραμονή τους στο Ιράν και στο Πακιστάν.

Από αυτό το ποσό των 63,254 εκατ. ευρώ, 45,609 εκατ. ευρώ διατέθηκαν ήδη στις ΜΚΟ καθώς και σε διεθνείς οργανώσεις και οι δράσεις συνεχίζονται. Η τελευταία απόφαση χρηματοδότησης ύψους 17,645 εκατ. ευρώ αναμένεται να εγκριθεί από την Επιτροπή. Μετά την έγκρισή της, θα συναφθούν σύντομα οι σχετικές συμβάσεις.

Στη συνέχεια παρατίθεται συνοπτική επεξήγηση των αποφάσεων που εγκρίθηκαν κατά τη διάρκεια του τρέχοντος έτους:

- Στις 5 Απριλίου 2002, εγκρίθηκε μια πρώτη απόφαση για ποσό 17 085 εκατ. ευρώ. Στόχος των έργων είναι η ανακούφιση όλων των ευάλωτων πληθυσμών που πλήττονται ακόμη από την ξηρασία καθώς και τωνπολοίπων εσωτερικά μετακινηθέντων στη χώρα. Η μαζική εισροή των παλιννοστούντων είχε ήδη αρχίσει επομένως η ECHO έπρεπε να την αντιμετωπίσει με προγράμματα στέγασης και παροχής βασικής περίθαλψης για ενίσχυση της επανένταξης. Ορισμένα από τα έργα αυτά πρόκειται σύντομα να περατωθούν αλλά τα περισσότερα συνεχίζονται.

- Στις 26 Απριλίου 2002, εγκρίθηκε δεύτερη απόφαση για ποσό 2 050 εκατ. ευρώ, η οποία αφορούσε την παροχή έκτακτης βοήθειας σε πληθυσμό που επλήγη από το σεισμό, ο οποίος προκάλεσε μεγάλες καταστροφές στην περιοχή Nahreen. Όλα τα έργα είναιπό εξέλιξη.

- Στις 11 Ιουνίου 2002, εγκρίθηκε τρίτη απόφαση για ποσό 9 250 εκατ. ευρώ, για τηνποστήριξη του επαναπατρισμού και της διαδικασίας επανένταξης των παλιννοστούντων. Επίσης διατέθηκε βοήθειαπέρ των νέων αφγανών προσφύγων στο Πακιστάν. Όλες οι ενέργειες είναιπό εξέλιξη.

- Στις 24 Ιουλίου 2002, εγκρίθηκε τέταρτη απόφαση για ποσό 0,5 εκατ. ευρώ με στόχο την παροχή έκτακτης βοήθειαςπέρ των πληθυσμών που επλήγησαν από το σεισμό στο Ιράν. Οι ενέργειες με την IFRC είναιπό εξέλιξη.

- Στις 9 Αυγούστου 2002, εγκρίθηκε πέμπτη απόφαση για ποσό 16 724 εκατ. ευρώ

Με τους εξής στόχους:

- παροχή βοήθειας στον πληθυσμό που επλήγη από την ξηρασία στο Αφγανιστάν και στο Πακιστάν,

- παροχή στήριξης στους παλιννοστούντες πριν από το χειμώνα μέσω προγραμμάτων στέγασης καιγείας

- παροχή βοήθειας στο νέο κύμα αφγανών προσφύγων στο Πακιστάν

Οι δραστηριότητες διεξάγονται ομαλά.

Η έκτη απόφαση για ποσό 17 645 εκατ. ευρώ βρίσκεται επί του παρόντος στο στάδιο εσωτερικής διαβούλευσης και αναμένεται να εγκριθεί σύντομα από την Επιτροπή.

Πίνακας ο οποίος αναφέρει με ακρίβεια το περιεχόμενο της απόφασης αποστέλλεται απευθείας στο Αξιότιμο Μέλος και στη Γραμματεία του Κοινοβουλίου.